Ehdotus NEUVOSTON ASETUS tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 1388/2013 muuttamisesta /* COM/2014/0261 final - 2014/0137 (NLE) */





PERUSTELUT 1. EHDOTUKSEN TAUSTA Unionin autonomisia tariffikiintiöitä tarvitaan tuotteille, joiden tuotanto on unionissa nykyisellä kiintiökaudella riittämätöntä niitä käyttävien unionin tuotannonalojen tarpeisiin. Useiden jäsenvaltioiden esittämien pyyntöjen johdosta komissio on tarkastellut yhdessä asianomaisten asiantuntijoiden kanssa mahdollisuutta avata autonomisia tariffikiintiöitä eräille maatalous- ja teollisuustuotteille. Neuvosto antoi 17. joulukuuta 2013 asetuksen (EU) N:o 1388/2013 tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista, jotta kyseisten tuotteiden kysyntä unionissa voitaisiin tyydyttää mahdollisimman suotuisin ehdoin. Olisi avattava asianmukaisen suuruisia unionin tariffikiintiöitä, joissa ei kanneta tulleja tai kannetaan alennettuja tulleja, häiritsemättä kuitenkaan tällaisten tuotteiden markkinoita. Tullitaloustyöryhmän kokouksissa käydyissä neuvotteluissa kävi ilmi, että jäsenvaltiot olivat halukkaita avaamaan kiintiöitä tämän asetusehdotuksen liitteessä I luetelluille tuotteille häiritsemättä kuitenkaan näiden tuotteiden markkinoita. Lisäksi osoittautui tarpeelliseksi mukauttaa tämän ehdotuksen liitteessä II lueteltuja kiintiöitä seuraavasti: järjestysnumeroiden 09.2631 ja 09.2806 tavaran kuvausta oli muutettava, järjestysnumerosta 09.2629 oli poistettava Taric-koodi ja järjestysnumeroiden 09.2818, 09.2668 ja 09.2669 määriä korotettiin. Autonominen tariffikiintiö, jonka järjestysnumero on 09.2930, on poistettu neuvoston asetuksen (EU) N:o 1388/2013 liitteestä, sillä ei ole enää unionin etujen mukaista myöntää tällaista kiintiötä. Ehdotus on johdonmukainen maatalous-, kauppa-, yritys-, kehitysyhteistyö- ja ulkosuhdepolitiikan kanssa. Ehdotus ei etenkään vaikuta kielteisesti maihin, jotka ovat tehneet etuuskohtelukauppaa koskevan sopimuksen EU:n kanssa (esim. GSP- ja AKT-järjestelmät sekä ehdokasmaat ja mahdolliset ehdokasmaat). 2. KUULEMISTEN JA VAIKUTUSTENARVIOINTIEN TULOKSET Kaikkien jäsenvaltioiden toimivaltaisten viranomaisten edustajista koostuvaa tullitaloustyöryhmää on kuultu. Kaikki luetellut kiintiöt vastaavat ryhmässä käydyissä keskusteluissa saavutettua yksimielisyyttä tai kompromissia. Esiin ei ole tuotu sellaisia mahdollisesti vakavia riskejä, jotka voisivat johtaa peruuttamattomiin seurauksiin. Tämä ehdotus on yksiköiden välisen kuulemismenettelyn tulos, ja se julkaistaan sen jälkeen, kun neuvosto on hyväksynyt sen. 3. EHDOTUKSEEN LIITTYVÄT OIKEUDELLISET NÄKÖKOHDAT Tämän asetusehdotuksen oikeusperusta on Euroopan unionin toiminnasta tehdyn sopimuksen (SEUT-sopimuksen) 31 artikla. Euroopan unionin toiminnasta tehdyn sopimuksen 31 artiklan nojalla neuvosto vahvistaa yksipuoliset tullisuspensiot ja autonomiset kiintiöt määräenemmistöllä komission ehdotuksesta, minkä vuoksi asetus on tässä tapauksessa asianmukainen väline. Ehdotus kuuluu unionin yksinomaiseen toimivaltaan. Sen vuoksi siihen ei sovelleta toissijaisuusperiaatetta. Ehdotus on suhteellisuusperiaatteen mukainen, sillä näissä toimenpiteissä noudatetaan periaatteita, joilla pyritään yksinkertaistamaan ulkomaankaupan toimijoiden menettelyjä yksipuolisista tullisuspensioista ja autonomisista tariffikiintiöistä annetun komission tiedonannon (EUVL C 363, 13.12.2011, s. 6) mukaisesti. 4. TALOUSARVIOVAIKUTUKSET Tulleja jää kantamatta yhteensä noin 5,9 miljoonaa euroa vuodessa. Vaikutus perinteisiin omiin varoihin on -4,4 miljoonaa euroa vuodessa (75 % × 5,9 miljoonaa euroa/vuosi). 2014/0137 (NLE) Ehdotus NEUVOSTON ASETUS tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 1388/2013 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 31 artiklan, ottaa huomioon Euroopan komission ehdotuksen, sekä katsoo seuraavaa: (1) Jotta voitaisiin varmistaa sellaisten tiettyjen tavaroiden riittävä ja keskeytymätön saatavuus, joita ei tuoteta riittävästi unionissa, ja jotta tiettyjen maatalous- ja teollisuustuotteiden markkinoille ei aiheutettaisi häiriöitä, neuvoston asetuksella (EU) N:o 1388/2013[1] avattiin autonomisia tariffikiintiöitä. Mainituissa tariffikiintiöissä voidaan tuoda tuotteita unioniin alennetuin tullein tai tullitta. Edellä esitetyistä syistä on tarpeen avata 1 päivästä heinäkuuta 2014 kuudelle uudelle tuotteelle asianmukaisen suuruiset tullittomat tariffikiintiöt. (2) Lisäksi nykyisiä unionin autonomisia tariffikiintiöitä olisi eräissä tapauksissa mukautettava. Kahdessa tapauksessa tavaran kuvausta on tarpeen muuttaa selkeyden ja uusimman tuotekehityksen vuoksi. Yhdessä tapauksessa toinen Taric-koodeista olisi poistettava, koska luokittelu kahteen Taric-koodiin ei enää ole tarpeen, ja kolmessa muussa tapauksessa kiintiömääriä olisi korotettava talouden toimijoiden ja unionin etujen mukaisesti. (3) Lisäksi kahdessa tapauksessa unionin autonomiset tariffikiintiöt olisi suljettava siten, että sulkeminen tulee voimaan 1 päivänä heinäkuuta 2014 ja vastaavasti 1 päivänä tammikuuta 2015, sillä ei ole enää unionin etujen mukaista myöntää tällaisia kiintiöitä mainittujen päivämäärien jälkeen. (4) Sen vuoksi asetusta (EU) N:o 1388/2013 olisi muutettava. (5) Koska tiettyjen tässä asetuksessa säädettyjen muutosten olisi tultava voimaan 1 päivänä heinäkuuta 2014, tätä asetusta olisi sovellettava samasta päivästä alkaen, ja sen olisi tultava voimaan päivänä, jona se julkaistaan Euroopan unionin virallisessa lehdessä. ON HYVÄKSYNYT TÄMÄN ASETUKSEN: 1 artikla Muutetaan asetuksen (EU) N:o 1388/2013 liite seuraavasti: 1) lisätään tämän asetuksen liitteessä I olevia tariffikiintiöitä, joiden järjestysnumerot ovat 09.2830, 09.2831, 09.2832, 09.2834, 09.2835 ja 09.2836, koskevat rivit asetuksen (EU) N:o 1388/2013 liitteessä olevan taulukon toisessa sarakkeessa olevien CN-koodien järjestystä noudattaen; 2) korvataan tariffikiintiöitä, joiden järjestysnumerot ovat 09.2629, 09.2631, 09.2639, 09.2668, 09.2669, 09.2806 ja 09.2818, koskevat rivit tämän asetuksen liitteessä II olevilla riveillä; 3) poistetaan tariffikiintiötä, jonka järjestysnumero on 09.2930, koskeva rivi; 4) poistetaan tariffikiintiötä, jonka järjestysnumero on 09.2639, koskeva rivi. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä heinäkuuta 2014. Edellä olevaa 1 artiklan 4 kohtaa sovelletaan kuitenkin 1 päivästä tammikuuta 2015. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja SÄÄDÖSEHDOTUKSEEN LIITTYVÄ RAHOITUSSELVITYS 1. EHDOTUKSEN NIMI: Neuvoston asetus tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista annetun asetuksen (EU) N:o 1388/2013 muuttamisesta 2. BUDJETTIKOHDAT Luku ja momentti: 12 luvun 120 momentti Vuodeksi 2014 budjetoitu määrä: 16 185 600 000 euroa (vuoden 2014 talousarvio) 3. RAHOITUSVAIKUTUKSET ¨ Ehdotuksella ei ole rahoitusvaikutuksia X Ehdotuksella ei ole rahoitusvaikutuksia menoihin, mutta sillä on rahoitusvaikutuksia tuloihin. Vaikutukset ovat seuraavat: (milj. euroa yhden desimaalin tarkkuudella) Budjetti­kohta || Tulot[2] || 6 kk:n jakso, joka alkaa pp.kk.vvvv || [Vuosi: 2/2014] 120 momentti || Vaikutukset omiin varoihin || 1.7.2014 || -2,2 (milj. euroa yhden desimaalin tarkkuudella) Toteutuksen jälkeen || [2015–2018] 120 momentti || -4,4/vuosi Tähän asetukseen tehtävien lisäysten vuoksi kantamatta jäävien tullien määrän arvioitiin nousevan 5,9 miljoonaan euroon vuodessa. Edellä sanotun perusteella tästä asetuksesta aiheutuvan tulonmenetyksen voidaan arvioida olevan 4,4 miljoona euroa vuodessa 1.1.2015 alkaen (bruttomäärä 5,9 miljoonaa euroa × 0,75) ja 2,2 miljoonaa euroa ajanjaksolla 1.7.2014–31.12.2014. 4. PETOSTENTORJUNTA Joidenkin tässä neuvoston asetuksessa tarkoitettujen tuotteiden tiettyä käyttötarkoitusta valvotaan komission asetuksen (ETY) N:o 2454/93 291–300 artiklan mukaisesti. [1] Neuvoston asetus (EU) N:o 1388/2013, annettu 17 päivänä joulukuuta 2013, tiettyjä maatalous- ja teollisuustuotteita koskevien unionin autonomisten tariffikiintiöiden avaamisesta ja hallinnoinnista sekä asetuksen (EU) N:o 7/2010 kumoamisesta (EUVL L 354, 28.12.2013, s. 319). [2] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja. LIITTEET Liite I 1 artiklan 1 kohdassa tarkoitetut unionin tariffikiintiöt Järjestys­numero || CN-koodi || Taric || Tavaran kuvaus || Kiintiökausi || Kiintiö­määrä || Kiintiö­tulli (%) 09.2830 || ex 2906 19 00 || 40 || Syklopropyylimetanoli (CAS RN 2516-33-8) || 01.07–31.12. || 10 tonnia || 0 % 09.2831 || ex 2932 99 00 || 40 || 1,3:2,4-bis-O-(3,4-dimetyylibentsylideeni)-D-glusitoli (CAS RN 135861-56-2) || 01.07.–31.12. || 300 tonnia || 0 % 09.2832 || ex 3808 92 90 || 40 || Valmiste, jossa on vähintään 38 mutta enintään 50 painoprosenttia pyritionisinkkiä (INN) (CAS RN 13463-41-7) vesidispersiona || 01.07.–31.12. || 250 tonnia || 0 % 09.2834 || ex 7604 29 10 || 20 || Alumiiniseoksesta valmistetut tangot, joiden läpimitta on vähintään 200 mm mutta enintään 300 mm || 01.07–31.12. || 500 tonnia || 0 % 09.2835 || ex 7604 29 10 || 30 || Alumiiniseoksesta valmistetut tangot, joiden läpimitta on vähintään 300,1 mm mutta enintään 533,4 mm || 01.07.–31.12. || 250 tonnia || 0 % 09.2836 || ex 9003 11 00 ex 9003 19 00 || 10 20 || Muoviset tai epäjaloa metallia olevat silmälasinkehykset, silmälasien valmistukseen tarkoitetut (1) || 01.07.–31.12. || 2 900 000 kpl || 0 % Liite II 2 artiklan 1 kohdassa tarkoitetut unionin tariffikiintiöt Järjestys­numero || CN-koodi || Taric || Tavaran kuvaus || Kiintiö­kausi || Kiintiö­määrä || Kiintiö­tulli (%) 09.2806 || ex 2825 90 40 || 30 || Volframitrioksidi, mukaan luettuna sininen volframin oksidi (CAS RN 1314-35-8 tai CAS RN 39318-18-8) || 01.01.–31.12. || 12 000 tonnia || 0 % 09.2639 || 3905 30 00 || || Poly(vinyylialkoholit), myös jos ne sisältävät hydrolysoimattomia asetaattiryhmiä || 01.01.–31.12. || 18 000 tonnia || 0 % 09.2818 || ex 6902 90 00 || 10 || Tulenkestävät tiilet, joilla on seuraavat ominaisuudet: — || sivun pituus suurempi kuin 300 mm ja — || TiO2-pitoisuus enintään 1 painoprosentti ja — || Al2O3-pitoisuus enintään 0,4 painoprosenttia ja — || tilavuudenmuutos vähemmän kuin 9 prosenttia 1700°C:ssa 01.01.–31.12. 225 tonnia 0 % 09.2629 || ex 8302 49 00 || 91 || Alumiininen teleskooppikädensija, matkalaukkujen valmistukseen tarkoitettu (1) || 01.07.–31.12. || 800 000 kpl || 0 % 09.2668 || ex 8714 91 10 ex 8714 91 10 || 21 31 || Polkupyöränrunko, valmistettu hiilikuidusta ja keinohartsista, maalattu, lakattu ja/tai kiillotettu, polkupyörien valmistukseen tarkoitettu (1) || 01.01.–31.12. || 125 000 kpl || 0 % 09.2669 || ex 8714 91 30 ex 8714 91 30 || 21 31 || Polkupyörän etuhaarukka, valmistettu hiilikuidusta ja keinohartsista, maalattu, lakattu ja/tai kiillotettu, polkupyörien valmistukseen tarkoitettu (1) || 01.01.–31.12. || 97 000 kpl || 0 % 09.2631 || ex 9001 90 00 || 80 || Kehystämättömät lasilinssit, prismat ja yhteenliitetyt elementit, CN-koodien 9002, 9005, 9013 10 ja 9015 tavaroiden valmistukseen tai korjaamiseen tarkoitetut (1) || 01.01.–31.12. || 5 000 000 kpl || 0 % (1) Tullien suspendoinnissa sovelletaan tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (EYVL L 253, 11.10.1993, s. 1) 291–300 artiklaa.